Rikunarita-ORG/Wikinium huggingface dataset:
# 義大利

| 義大利共和國Repubblica Italiana |
| --- |
|

|  |  |
| --- | --- |
|  |  |

 |
| **國歌：**Il Canto degli Italiani 義大利人歌 |
| 義大利共和國之所在 |
| **國體：** | 議會民主制 |
| **元首**： | 總統塞爾焦·馬塔雷拉 |
| **總揆**： | 總理喬治亞·梅洛尼 |
| **國都**： | 羅馬 |
| **國語**： | 義大利語 |
| **用語**： | 德語、法語、斯洛文尼亞語、加泰羅尼亞語 |
| **人口**： | 六千一百四十八萬餘人 |
| **通貨**： | 歐元 |
| **產值**： | 一兆八千一百三十萬美元 |
| **均有**： | 二萬九千八百美元 |
| **匯價產值**以美國中情局壬辰世界年鑒為準 |

**義大利共和國**（又譯**意大利**），略稱**義**（又略稱**意**），地處南歐。南接重洋，北枕阿爾卑斯山，界接法國、奧地利、斯洛文尼亞。國都羅馬。

## 辨名

古稱**大秦**，又名**海西國**。大明萬曆間，西士利瑪竇東來，始通中國，譯曰**意大里亞**。

又，日本舊譯**伊太利亞**、**伊太利**，略稱**伊**。

## 史

上古之時，希臘人渡海而至，殖民於義半島之南。城邦林立，若他林頓、敘拉古等，號為「大希臘」，盛極一時。公元前六稘，羅馬肇建，初僅蕞爾小邑。其後東征西討，破拉丁同盟，滅伊特拉斯坎，復平南鄙土著及大希臘諸邦，遂霸半島。國勢既張，乃西敗迦太基，東折馬其頓、敘利亞，威震地中海。及平敘利亞，疆域奄有亞、非、歐三洲，泰西諸國，莫之與京。

公元前五十八年，羅馬將凱撒征高盧，平之。復擊日耳曼、不列顛。後屋大維廢共和，創元首制，實竊帝號，史稱羅馬帝國。及至五賢帝，郅治升平，海內寧謐。然盛極而衰，賢帝既沒，內憂外患交乘，國勢凌夷，史稱「三稘之危」。至戴克里先，分帝國為東西，設四帝共治以救其弊。西羅馬都米蘭，仍以義大利為根本。然東西暌違，蠻族乘虛而入，西羅馬終為哥德人所覆。

西羅馬既亡，義大利為諸蠻族分據。東羅馬雖嘗興師克復故土，然力有不逮，得而復失。及至中世，兵連禍結，裂為數邦，若那不勒斯、西西里、威尼斯、佛羅倫薩、熱那亞、教皇國等，各霸一方，久不相統。然文藝復興亦肇於斯，但丁、米開朗基羅、達芬奇等挺生其間，實為人傑地靈。

十五稘以降，列強環伺。法國、西班牙、奧地利先後染指其地，奧地利善治，其土稍安。拿破崙之役，拿破崙自立為義大利王，屢與奧人等鏖戰於斯。

夫天下之勢，分久必合。十九稘，撒丁王國奮起，三興獨立之師。先後得法、普之援，終克奧國，混一半島，肇建義大利王國。一戰之際，義國本屬三國同盟，然銳意收復北方操義語之失地，以其地為奧匈所據，故貌合神離。初，義國以同盟乃防禦之約，託言奧匈啟釁而守中立。後協約國以達爾馬提亞之地啗之，遂倒戈擊奧。及協約國勝，因美國作梗，義人未獲前英法所許之地。怒而退巴黎和會，上下皆以協約國背信為恨。

戰後，法西斯黨人竊柄。墨索里尼糾眾「進軍羅馬」，王埃馬努埃萊三世迫於勢，授以國政。及第二次世界大戰，結盟於德國，是為軸心。寇阿爾巴尼亞、南法、希臘及北非。後德義聯軍敗於北非，英美盟軍乘勢渡地中海，登義大利本土。王乃黜墨索里尼，降於同盟國。

二戰既終，兆民公決，改制共和，王翁貝托二世遜位。後得美國之助，百廢俱興。

## 地理

鳥瞰國境，其形若靴，三面環地中海，北枕阿爾卑斯山。境內有國中之國二：曰聖馬力諾、曰梵蒂岡。地氣溫和，土壤膏沃。舊有一千一百六十六郡，首善曰羅馬，古為歐羅巴共主之都。城有大渠，連檣入海，商舶駢集。城中多奇觀，有石柱高聳，雕飾前王故事，內空可容人，登陟如塔。又有高槽引遠山之水入城，源源不絕。

東北有威尼斯，築於海中。立木為樁，千年不朽；鋪石造屋，備極精巧。城中街衢皆水，夾岸通陸。舟楫往來，凡數萬艘，橋梁寬廣，上有民居，不異平地。其國巧匠善造舟，頃刻可成；又善製玻璃，甲於天下。有勿里諾湖在山巔，從石峽瀉下，瀑聲如雷，飛泉噴沫，日光耀之如虹霓。又有沸泉、溫泉。

其南那不勒斯，地極豐厚。有火山晝夜噴火，飛石百里。舊傳移聖人遺蛻至此，其害乃息。外有博藥業城，因多公學，號為學問之母。昔有二大家爭奇，各建一塔，一塔直聳，一塔斜倚若傾，歷數百年未壞。 又有把都亞城，公堂宏大，廣袤數百步，中無一柱承之。地多異洞，入內可療疾，欲得汗者入某洞則汗至，欲除濕者入某洞則濕去。

海中名島有二：一曰西齊里亞，富庶豐饒，有大山噴火不絕。島民聰慧，精於曆算。古有大匠得大祿，能造百鳥自飛；大儒亞而幾墨得造巨鏡，耀日焚敵艘，又作渾天儀，重重透視。傍有一島曰摋而地泥亞，產異草名摋而多泥，人食之輒笑死。

## 行政

國政循內閣共和之制。議會分上下兩院，曰參議院、曰眾議院，皆由民選。國以總統為元首，七載一任。總統簡任能人為總理，復由總理立閣。

全國分二十大區，其五為自治區。區下統省、市。計有一百一十省，八千一百餘市鎮。

## 民俗

國民多生活安康，男女平等，社稷安定，然時有黑手黨行惡作亂。義大利國以四月二十五日為解放日，六月二日為共和國日。以義大利語為正音，然方言殊異。民多奉羅馬天主教。重禮節，尤以進膳之禮為最。

國祚綿長，古蹟遍布，皆宏麗絕倫，天下遊客莫不心嚮往之。珍饈百味，若薄餅、粉等，馳名四海。民性好蹴鞠，國中有甲級聯賽，冠絕歐陸，其國家隊亦屢奪世界盃及歐洲國家杯之魁。

夫義大利者，文藝復興之濫觴也。百工技藝、文章典籍、格物致知之學，皆登峰造極。但丁、伽利略、達芬奇輩，皆挺生此邦。

## 據

---
# 氬

氬放電管
**氬**者，化學元素也，符號Ar，原子序十八，意「惰」，屬稀有氣體，無色，通電呈紫。大氣含量居三，僅次氮氧。

夫原子之電子有數層者，最外達八為安，謂「八隅體」。其電子層有三，最外達八，故其性惰而孤，故名之。

## 用

性惰、量大、價廉，可充電燈泡，以護鎢絲。又，可護焊接、滅火。

## 同位素

性穩之同位素者氬四十（豐度佔九成九六）、氬三六（佔萬分之三十四）、氬三八（約佔萬分之六）矣。餘皆不穩，常衰變矣。

|  |  |
| --- | --- |
|
 | 聲音動靜，具錄於**維基共享︰氬** |

元素週期表
譯名見異，臺譯在先，陸譯在後，香港兼從

|  |  |  |
| --- | --- | --- |
| 氫 |   | 氦 |
| 鋰 | 鈹 |   | 硼 | 碳 | 氮 | 氧 | 氟 | 氖 |
| 鈉 | 鎂 |   | 鋁 | 矽硅 | 磷 | 硫 | 氯 | 氬 |
| 鉀 | 鈣 |   | 鈧 | 鈦 | 釩 | 鉻 | 錳 | 鐵 | 鈷 | 鎳 | 銅 | 鋅 | 鎵 | 鍺 | 砷 | 硒 | 溴 | 氪 |
| 銣 | 鍶 |   | 釔 | 鋯 | 鈮 | 鉬 | 鎝鍀 | 釕 | 銠 | 鈀 | 銀 | 鎘 | 銦 | 錫 | 銻 | 碲 | 碘 | 氙 |
| 銫 | 鋇 | 鑭 | 鈰 | 鐠 | 釹 | 鉕 | 釤 | 銪 | 釓 | 鋱 | 鏑 | 鈥 | 鉺 | 銩 | 鐿 | 鎦鑥 | 鉿 | 鉭 | 鎢 | 錸 | 鋨 | 銥 | 鉑 | 金 | 汞 | 鉈 | 鉛 | 鉍 | 釙 | 砈砹 | 氡 |
| 鍅鈁 | 鐳 | 錒 | 釷 | 鏷 | 鈾 | 錼鎿 | 鈽鈈 | 鋂鎇 | 鋦 | 鉳錇 | 鉲鐦 | 鑀鎄 | 鐨 | 鍆 | 鍩 | 鐒 | 鑪 | 𨧀 | 𨭎 | 𨨏 | 𨭆 | 䥑 | 鐽 | 錀 | 鎶 | 鉨 | 鈇 | 鏌 | 鉝 | 鿬 | 鿫 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 貧金屬 | 類金屬 | 非金屬 | 鹵素 | 貴氣體 | 其性待考 |
# 司瓦爾巴特

| 司瓦爾巴特群島Svalbard |
| --- |
|

|  |
| --- |
|  |

 |
| 司瓦爾巴特群島之所在 |
| **元首**： | 總督柯基絲汀·俄斯赫克 |
| **國都**： | 朗伊爾城 |
| **國語**： | 挪威語 |
| **用語**： | 俄語、烏克蘭語 |
| **人口**： | 二千六百餘 |
| **通貨**： | 挪威克朗 |

司瓦爾巴特
**司瓦爾巴特群島者**，挪威之群島也。在北極。亦以意稱**冷岸群島**，乃挪威至北之土。其北勝全歐，處挪威及北極點間。斯匹次卑爾根島乃其至大之島，復有東北地島，厄齊島，遂亦稱**斯匹次卑爾根群島**。府朗伊爾城，復有巴倫支堡，新奧爾松，斯維格魯瓦。設總督。

---
# 死

**死**者，又曰**亡**，天命之所終也。死時，萬器俱止，血不達心，其腦永停，其心不搏，不可息、動、食也。宗教以死而造信念，如佛教有轉世。

死後可行儀，如喪與葬。儀畢，死後之身可葬、焚。

死有多因，兹列十一：

* 老，年長歲衰之故也；
* 疾，未享其壽，先病以衰；
* 災，風霜冰雹之屬也；
* 窮，時局境限也；
* 饑，飲食不足以維命；
* 傷，弱肉強食，天演之果也；
* 誅，殺奸賊盜，繩之以法，獲罪有司；
* 捕食，動物食他以保其生；
* 藥，食藥過甚，適得其反，器不可負之，故止；
* 殺害，當一人奪一人之命；
* 自戕，當一人自願完其命。
# 康居

**康居國**，王冬治樂越匿地。到卑闐城。去長安萬二千三百里。不屬都護。至越匿地馬行七日，至王夏所居蕃內九千一百四里。戶十二萬，口六十萬，勝兵十二萬人。東至都護治所五千五百五十里。與大月氏同俗。東羈事匈奴。

宣帝時，匈奴乖亂，五單于並爭，漢擁立呼韓邪單于，而郅支單于怨望，殺漢使者，西阻康居。其後都護甘延壽、副校尉陳湯發戊己校尉西域諸國兵至康居，誅滅郅支單于，語在《甘延壽、陳湯傳》。是歲，元帝建昭三年也。

至成帝時，康居遣子侍漢，貢獻，然自以絕遠，獨驕嫚，不肯與諸國相望。都護郭舜數上言：「本匈奴盛時，非以兼有烏孫、康居故也；及其稱臣妾，非以失二國也。漢雖皆受其質子，然三國內相輸遺，交通如故，亦相候司，見便則發；合不能相親信，離不能相臣役。以今言之，結配烏孫竟未有益，反為中國生事。然烏孫既結在前，今與匈奴俱稱臣，義不可距。而康居驕黠，訖不肯拜使者。都護吏至其國，坐之烏孫諸使下，王及貴人先飲食已，乃飲啖都護吏，故為無所省以誇旁國。以此度之，何故遣子入侍？其欲賈市為好，辭之詐也。匈奴百蠻大國，今事漢其備，聞康居不拜，且使單于有自下之意，宜歸其侍子，絕勿復使，以章漢家不通無禮之國。敦煌、酒泉小郡及南道八國，給使者往來人、馬、驢、橐駝食，皆苦之。空罷耗所過，送迎驕黠絕遠之國，非至計也。」漢為其新通，重致遠人。終羈縻而未絕。

其康居西北可二千里，有奄蔡國。控弦者十餘萬人。與康居同俗。臨大澤，無崖，蓋北海云。

康居有小王五：一曰蘇薤王，治蘇薤城，去都護五千七百七十六里，去陽關八千二十五里；二曰附墨王，治附墨城，去都護五千七百六十七里，去陽關八千二十五里；三曰窳匿王，治窳匿城，去都護五千二百六十六里，去陽關七千五百二十五里；四曰罽王，治罽城，去都護六千二百九十六里，去陽關八千五百五十五里；五曰奧鞬王，治奧鞬城，去都護六千九百六里，去陽關八千三百五十五里。凡五王，屬康居。
# 格里曆

**格里曆**者，亦名**格列高利曆**、**格列哥里曆**，陽曆也。義大利里利烏斯據儒略曆改訂，教宗格列高利十三世頒行，今世諸國多用之。

儒略曆歲首，年長三百六十五日四百分日之九十三。年有十二月，分平、閏。平年三百六十五日，閏年三百六十六日。月分大小，大月三十一日，一、三、五、七、八、十、十二月；小月，四、六、九、十一月，皆三十日；二月，平年二十八日，閏年二十九日。

閏法：四年一閏，滿百年者，非四百年之倍不閏。

日二十四時，時六十分，分六十秒。
# 科羅拉多州

| 科羅拉多州State of Colorado |
| --- |
|

|  |  |
| --- | --- |
|  |  |

 |
| 科羅拉多州之所在 |
| **歸屬：** | 美利堅合眾國 |
| **屬地**： | 郡六十有四 |
| **治所**： | 丹佛 |
| **執事**： | 州長約翰·希肯盧珀 |
| **用語**： | 英語 |
| **人口**： | 四百三十萬餘 |
| **建置**： | 一八七六年入美利堅合眾國。 |

**科羅拉多州**者，在美國西部。以有落磯山脈之至高之峰而聞。其府乃丹佛，亦其至大之邑也。其名乃西班牙語（Colorado），赤色也。
# 莫桑比克

旗
**莫三比克共和國**（葡萄牙文：República de Moçambique），或作**莫桑比克**、**莫三鼻給**，南阿非利加洲之國也。東瀕印度洋，西接尚比亞、辛巴威、馬拉威，北臨坦尚尼亞，南抵南非共和國。都馬普托。方八十萬一千五百九十公里，口千九百二十萬餘。以葡萄牙語為國語。

原乃葡萄牙之殖民地，一九七五年六月自立。

---
# 西里爾字母

**西里爾字母**，或名曰**基利爾字母**、**基立爾字母**（俄語：кирилли́ческий алфави́т或кири́ллица，轉寫：kirilličeskij alfavit或kirillica），斯拉夫語族所以識其語言也。然斯拉夫語族西斯拉夫語支之語，如索布語、波蘭語、捷克語、斯洛伐克語，皆書以拉丁文字。西元一九三零年始，凡蘇聯少數民族語言，縱非斯拉夫語言者，亦始書以西里爾字母，今蒙古語、東干語亦然。

## 字母

### 古文

西里爾字母成於保加利亞第一帝國，創始者效法希臘文字而成之，因創始者乃聖西里爾之門徒，故以師父之名名也。雖聖西里爾與梅篤丟斯二人先行創立格拉哥里字母以為斯拉夫人傳教及教化之便，然此字母既出世，人皆傳習之。故古教會斯拉夫語及受拜占庭教化之斯拉夫人之古語，皆以之書。

古西里爾字母| А | Б | В | Г | Д | Е | Ж | Ѕ | Ꙁ | И | І | К | Л | М | Н | О | П | Р | С | Т | Ꙋ | Ф |
| Х | Ѡ | Ц | Ч | Ш | Щ | Ъ | Ꙑ | Ь | Ѣ | Ꙗ | Ѥ | Ю | Ѫ | Ѭ | Ѧ | Ѩ | Ѯ | Ѱ | Ѳ | Ѵ | Ҁ |

此文字自有其計數之法，亦以效法希臘人而得之。

西里爾數字| 壹 | 貳 | 叄 | 肆 | 伍 | 陸 | 柒 | 捌 | 玖 |
| А | В | Г | Д | Є | Ѕ | З | И | Ѳ |
|  |
| 壹拾 | 貳拾 | 叄拾 | 肆拾 | 伍拾 | 陸拾 | 柒拾 | 捌拾 | 玖拾 |
| І | К | Л | М | Н | Ѯ | Ѻ | П | Ч、Ҁ |
|  |
| 壹佰 | 貳佰 | 叄佰 | 肆佰 | 伍佰 | 陸佰 | 柒佰 | 捌佰 | 玖佰 |
| Р | С | Т | Ѵ | Ф | Х | Ѱ | Ѿ | Ц |

### 今文

西里爾字母雖傳習數百年，然則斗轉星移，後人之音，去古甚遠。俄羅斯沙皇彼得一世不忍，更其文法，廢無用之字母，推陳出新，以契合時人之言。此後斯拉夫民族諸語皆效其風，依各自之俗語革新文法，而乃有古今之別也。後有非斯拉夫語言者嘗以此書之，然其語音異乎斯拉夫人，遂別造新字以應之。

以下所示之字母，一如現今之斯拉夫語言者所用也。

斯拉夫語族字母| А а | Б б | В в | Г г | Ґ ґ | Д д | Ђ ђ | Ѓ ѓ | Е е | Є є | Ё ё | Ж ж |
| З з | З́ з́ | Ѕ ѕ | І і | Ї ї | И и | Й й | Ј ј | К к | Л л | Љ љ | М м |
| Н н | Њ њ | О о | П п | Р р | С с | С́ с́ | Т т | Ћ ћ | Ќ ќ | У у | Ў ў |
| Ф ф | Х х | Ц ц | Ч ч | Џ џ | Ш ш | Щ щ | Ъ ъ | Ы ы | Ь ь | Э э | Ю ю |
| Я я |

以下所示之字母，特為非斯拉夫語言者所造，以書斯拉夫語言未有之音韻。

非斯拉夫語族字母| Ӏ ӏ | Ә ә | Ғ ғ | Ҙ ҙ | Ҫ ҫ | Ҡ ҡ | Қ қ | Ң ң | Ө ө | Ү ү | Ұ ұ | Һ һ |

## 註
# 基輔羅斯

**基輔羅斯**，立國於八八二年，亡國於一二四零年，都基輔，維京人奧列格立國。基輔羅斯本名羅斯，意為羅斯之地。

## 略史

八六二年，奧列格攻克諾夫哥羅德，即位基輔大公，改國號羅斯汗國。八七九年，留里克崩。奧列格以為諾夫哥羅德不利發展，圖佔基輔。八八二年，率兵南下，攻克斯摩棱斯克、柳別奇，再克基輔，定都基輔。後攻克斯洛文人、克里維奇人、德列夫利安人、謝維利安人、拉迪米奇人，此東斯拉夫之屬。並麥里亞人、維西人、楚德人，非斯拉夫屬。

一二二三年九月，成吉思汗令哲別、速不臺攻基輔羅斯於南高加索，基輔羅斯聯欽察人，與蒙古戰於卡爾卡河。

哲別、速不臺下克里米亞、德涅斯特河、基輔、伏爾加保加利亞。

一二三六年蒙古軍敗欽察人，一二三七年克弗拉基米爾大公國都弗拉基米爾，一二四零年十二月六日克基輔，基輔羅斯亡國。
# 圓錐曲線

註︰蓋當今數學之事，誠難僅以文述，而無符號，故凡數學之文，咸有漢字、拉丁字相易之事，以合文言、數學，則無論文理之人，皆可明之也。
**圓錐曲線**者，一名**割錐**，平切圓錐所出之曲線也。斯代數曲線也。咸為二元二次方程之解，曰 WIKINIUM\_MATH\_PH\_0 。 WIKINIUM\_MATH\_PH\_2 三者不俱為零。

取一點曰焦點，一線曰準線，一正數曰離心率。圓錐曲線之點與焦點之距，除以斯點與準線之距，必同乎離心率。

離心率大於一，得雙曲線。方程之判別式為正，曰 WIKINIUM\_MATH\_PH\_4 。

離心率小於一，得橢圓。方程之判別式為負，曰 WIKINIUM\_MATH\_PH\_6 。

離心率同乎一，得拋物線。方程之判別式為零，曰 WIKINIUM\_MATH\_PH\_8 。

圓者，心為焦點，離心率為零，準線之遠也無垠。其方程也者，項一係數同乎項三，項二係數為零。 WIKINIUM\_MATH\_PH\_10 ，斯是之謂也。

幾何術語

點｜
頂點｜
相切｜
線｜
直線｜
曲線｜
測地線｜
切線｜
圓錐曲線｜
拋物線｜
雙曲線｜
螺線｜
螺旋 ｜
面｜
平面｜
曲面｜
切面｜
三角形｜
四邊形｜
多邊形｜
圓｜
弦｜
橢圓｜
體｜
長方體｜
立方體｜
棱錐｜
正多面體｜
錐體｜
柱體｜
球｜
橢球｜
角｜
邊｜
高｜
長｜
距｜
周界｜
面積｜
體積｜
圓周率｜
黃金分割｜
相似｜
全等｜
平行｜
垂直｜
平行公理｜
勾股定理｜
歐氏幾何｜
尺規作圖｜
非歐幾何｜
球面幾何｜
雙曲幾何｜
流形｜
坐標幾何｜
射影幾何｜
仿射幾何
# 馬賽

| 馬賽Marseille Marselha |
| --- |
| **歸屬：** | 法國 |
| **所屬**： | 普羅旺斯-阿爾卑斯-蔚藍海岸大區 |
| **用語**： | 法語、奧克語 |
| **人口**： | 一百七十萬餘 |

**馬賽**者，法國次大之邑也。有口一百七十餘萬。瀕地中海，原屬普羅旺斯省。乃法國至大之港也，亦地中海至大之港也。乃普羅旺斯-阿爾卑斯-蔚藍海岸大區之府也，亦羅訥河口省之府。

馬賽全景
# 人力車

凡車用人力載人以致遠者，謂之**人力車**。車軸兩側各一輪，其上設座，乘客所憩也。或有所覆以避雨。座下延柄，車夫曳之，而車得以前進。有車諸類，亦有自後而前推者。

日本人力車日本，自明治至昭和初，民多用之。後則見於觀光之地。

## 辨名

人力車在日又作人力俥，略稱則人力、力車。車夫又記俥夫，亦謂車力。英語之Rickshaw，即自日語力車而來。車既入華，有黃包車之謂。時上海租界有規，云凡人力車必漆以黃色，故名。
# 小行星序號

**小行星序號**，序以小行星、矮行星也，國際天學聯會、小行星中心序之。序號格式有三，其一，按覓序配以字號；其二，知軌而授以編號；其三，覓人所定之名、暫名，語法者，乃`(數) 名`，若(五萬) 創神星 、(九零三七七) 塞德娜；括號可略之，記五萬創神星、九零三七七塞德娜，天學家、學報可自案定之。從實者，編以數字，則可明辨諸星，利編目、詞條，故多用之。

自覓有伽利略衛星，小行星之衛皆以羅馬數字示其名，若(八十七) 林神星 I 羅慕路斯也。

彗星者，中心別有系統名之。

## 史

一八五一年，有覓小行星十五，多符之。符號愈繁，又需手繪，遂用數字、文字替之，又以覓日序之。迨小行星迅增之時，舊規乃修。

後從簡，列號，名隨之，若(四) 灶神星，又有去括號四灶神星。別有獨列號者「四」、四，灶神星諸類，一九四九年，終紛亂也。

獨冥王星者，不從覓序序之，因覓得之時，稱曰行星，不序之。二〇〇六年，天文大會議決，復歸矮行星者，賜序一三四三四零。

## 攷

## 連結

* IAU FAQ on minor planets
* MPC explanation of provisional designations
* Dr. James Hilton, *When Did the Asteroids Become Minor Planets?*
# 氧化物

**氧化物**者，無機化合物也，并負價氧離子、另一元素而為之。觀鐵鏽（Fe2O3）、鋁鏽（Al2O3）者，常氧化得之。盈於大地，環宇之固體亦然。

氧離子者（O2−），氫氧根之共軛鹼也，逸時甚鹼，亦不安於水溶液。

## 性

不導電，難溶水，單質者并氧而為之，灼氫氧化物、碳硝酸鹽亦可得。非金屬氧化物者易水解。

從鹼為鹽、水者，酸性氧化物也；從酸為鹽、水者，鹼性氧化物也，而酸鹼皆可從者，兩性者也。
# 星槎

西曆一九五二年，美國新澤西州，星槎凌天
**星槎**，通曰**幽浮**，不知所自，不明形質，淩虛空而駕星漢者也。天外物凡不得明察辨認者，俱以星槎名之。

## 誌

明萬曆三十七年八月廿五未時，朝鮮襄陽府品官全文緯宅庭下忽有圓盤，其光炯如。初若着地，遂見屈上一丈許，有氣浮空，大如一圍，長如半疋布，其東則白色，中央則靑熒，其西則赤色，望之如虹，宛轉纏繞，狀如捲旗。及上半空，渾爲赤色，上端尖而下本截斷，直上天中略北，化爲白雲，視之鮮明。而猶似粘着天面，飛動觸挿，若有生氣者。忽又中斷爲二。其一向東南丈許，烟消。其一浮原處，形如布席。少頃，雷動數聲，終如擂鼓聲，自其中出，良久乃止。時天色清明，四際無翳。

清光緒十年九月二十八日戌正，金陵有赤焰自天而來。眾攢聚城南朱雀橋觀之。善畫者吳有如既見，作《赤燄騰空圖》。題記曰：「金陵城南，偶忽見火毬一團，自西向東，形如巨卵，色紅而無光，飄蕩半空，其行甚緩。維時浮雲蔽空，天色昏暗。舉頭仰視，甚覺分明，立朱雀橋上，翹首踮足者不下數百人。約一炊許漸遠漸減。有謂流星過境者，然星之馳也，瞬息即杳。此球自近而遠，自有而無，甚屬濡滯，則非星馳可知。有謂兒童放天燈者，是夜風暴向北吹，此球轉向東去，則非天燈又可知。眾口紛紛，窮於推測。有一叟云，是物初起時微覺有聲，非靜聽不覺也，係由南門外騰越而來者。嘻，異矣！」

## 據
# 一七六四年

|  |
| --- |
| **← 一七六〇年代 →** |
| 一七六〇年 | 一七六一年 | 一七六二年 | 一七六三年 | 一七六四年 | 一七六五年 | 一七六六年 | 一七六七年 | 一七六八年 | 一七六九年 |

公元**一七六四年**於諸曆| 干支 | 甲申 |
| 生肖 | 猴 |
| 《民報》軒轅 | 四四六二 |
| 《江蘇》軒轅 | 四二五五 |
| 唐堯 | 三九二〇 |
| 共和 | 二六〇五 |
| 孔曆 | 二三一五 |
| 秦曆 | 一九八五 |
| 日本年號 | 明和元年 |
| 日本皇紀 | 二四二四 |
| 韓國檀君 | 四〇九七 |
| 道曆 | 四四六一 |
| 佛曆 | 二三〇八 |
|  回曆  |  一一八五  |
| * 閱
* 論
* 纂
 |

公元**一七六四年**者，閏年也，繼一七六三年，下一七六五年。
# 印度洋

印度洋
**印度洋**者，一稱**中溟**，大洋也。其域在亞細亞之南，南極洲之北，阿非利加之左而大洋洲之右也。其海有紅海、阿拉伯海、亞丁灣、波斯灣、阿曼灣、孟加拉灣、安達曼海、阿拉弗拉海、帝汶海、卡奔塔利亞灣、大澳大利亞灣、莫桑比克海峽。其島有馬達加斯加島、斯里蘭卡島、安達曼群島、尼科巴群島、明打威群島、留尼旺島、葛摩群島、阿姆斯特丹島、克羅澤群島、凱爾蓋朗群島、拉克沙群島、馬爾代夫群島、戈斯群島、聖誕島、科科斯群島。

斯洋溫熱，長夏無冬,然暑季多颱風暴雨。其域又多產石油，大食舊地阿拉伯諸國富以油者，巴林、沙特，即其類也。或曰，天下所取用石油，自於印度洋者蓋有十四，誠有以也。
# 朝鮮民主主義人民共和國

| 朝鮮民主主義人民共和國조선민주주의인민공화국 |
| --- |
|

|  |  |
| --- | --- |
|  |  |

 |
| 強盛大國강성대국 |
| **國歌：**愛國歌 |
| 朝鮮民主主義人民共和國之所在 |
| **國體：** | 一黨制 |
| **領袖**： | 勞動黨總書記 金正恩 |
| **元首**： | 國務委員長 金正恩 |
| **總揆**： | 內閣總理 金德訓 |
| **國都**： | 平壤 |
| **國語**： | 朝鮮語 |
| **用語**： | 朝鮮語 |
| **人口**： | 二千四百四十五萬餘 |
| **通貨**： | 朝鮮圓 |
| **產值**： | 四百億美金 |
| **均有**： | 一千八百美金 |
| **匯價產值**以美國中情局辛卯世界年鑒為準 |

**朝鮮民主主義人民共和國**在朝鮮半島北，都平壤，行社會主義。北接中華人民共和國、俄羅斯，南通大韓民國以非軍事區。略稱**朝鮮**（조선）、**北韓**（북한）、**北朝鮮**（북조선）。以三八線與大韓民國分立。二〇一一年十二月，金正恩即領袖位。正恩者，先主席日成之孫、總書記正日第三子也。

## 史

故朝鮮，向為中華屬國。迨甲午戰爭清敗，馬關條約去其宗主。朝鮮王稱帝，是為高宗，易國號曰大韓帝國，未幾，日韓合併，帝國遂亡。

迨一九四五年二戰終，日本降，以「三八線」分故朝鮮國土，美利堅據其南，而蘇聯佔其北，俄而各擁其隨者立國。金日成據北立國，號曰朝鮮民主主義人民共和國，蘇聯資之甚殷；李承晚據南，國號大韓民國。美患李氏北伐，故兵械諸事，節制甚嚴，美軍駐韓甚多。

一九五〇年六月二十五日，金日成誣以韓國北犯，遣大兵南伐，韓戰起。人民軍輒取開城，陷韓都漢城。韓師兵、械皆劣，猝不及防，致金氏三月之內，竟逐李承晚至釜山。事聞聯合國，皆責朝鮮。七月，十六國合兵為一，號聯合國軍，授美利堅將麥克阿瑟為帥，以拒朝軍；九月十五日登仁川，朝鮮人民軍敗走。戰一月有餘，金氏失平壤，復棄朝鮮諸道，遁鴨綠江畔，乞師於中共。毛澤東乃以彭德懷為帥，遣中國人民志願軍，合朝軍以攻敵，鏖戰凡三年，相持於三八線，雖復北朝諸道，弗能得韓國，乃止戰於一九五三年。復獲蘇、中之助，以固其盟。

## 國勢

朝鮮立國之初，地貧多山，人丁稀少；兼之冷戰之故，泰西均疏朝鮮而親韓。唯民心歸附，兼得蘇、中之助，以共抗美、歐諸國，工肆、國力，初居韓國之右，西元五零年代中後，國內總產值始不如韓國，西元一九六零年代，人均產值亦為韓國反勝。自此兩國經濟民生之距日甚，遠弗能及，後至蘇聯解體，中華人民共和國與韓國建交，朝鮮遂與中國反目焉。雖中俄等國多有施澤，然朝鮮亦弗能自給。公元一九九五年乙亥歲，大饑，死者橫野，葢其國行專制，而欲制核子武器，故美利堅暨泰西諸國制裁之，然朝鮮諸民苦難行軍，多曆艱辛，而其國先軍於政，少有餘力經營民生也，故此經濟無振者。然因行先軍政治，兼造核子武器，恃兵事仍可拒美、韓。及公元二〇一一年辛卯歲，朝鮮產值四百億美金，列萬國之一百七九。人均一千三百六十美金，列萬國之一百九十五，而產值數載連降。多爲工業，次服務業，次農業。及公元二〇〇九年戊子歲，得勞力一百二十二萬人。其多與中國通商，次歐盟。

## 政區

### 直轄市

* 平壤市

### 特別市

* 羅先市
* 南浦市

### 特級市

* 開城市

### 特別行政區

* 新義州特別行政區
* 金剛山觀光地區
* 開城工業地區

### 道

#### 關西

* 平安南道
* 平安北道
* 慈江道

#### 海西

* 黃海南道
* 黃海北道

#### 關北

* 咸鏡南道
* 咸鏡北道
* 兩江道

#### 關東